Bucureştenii pot dona haine persoanelor nevoiaşe la containerele special amenajate în 15 parcuri din Sectorul 1 al Capitalei, printre acestea numărându-se Parcul Regina Maria, Parcul Brâncuşi, Parcul Kiseleff, Parcul Bazilescu şi Parcul Băneasa.

Primăria Sectorului 1, prin Administraţia Domeniului Public, a amplasat în 15 parcuri din sector mai multe containere în care oamenii pot dona hainele de care nu mai au nevoie persoanelor nevoiaşe.

Foto: Primăria Sectorului 1

Parcurile în care au fost amplasate containere de colectare a hainelor sunt: Parcul Luigi Cazzavillan, Parcul Venus, Parcul Regina Maria, Parcul Brâncuşi, Parcul Nicolae Iorga, Parcul I.C. Brătianu, Parcul Automatica, Parcul Piaţa Pajura, Parcul Teofana, Parcul Kiseleff, Parcul Bazilescu, Parcul Izbiceni, Parcul Cireşoaia, Parcul Băneasa şi Parcul Adalin.

Administraţia locală a Sectorului 1 îi roagă pe cetăţeni să doneze doar haine curate, care mai pot fi purtate ulterior. De foarte mare ajutor ar fi ca îmbrăcămintea să fie, în prealabil, ambalată şi etichetată cu informaţii privind conţinutul, spun reprezentanţii primăriei.

Articolul de mai sus este destinat exclusiv informării dumneavoastră personale. Dacă reprezentaţi o instituţie media sau o companie şi doriţi un acord pentru republicarea articolelor noastre, va rugăm să ne trimiteţi un mail pe adresa abonamente@news.ro.